paragraph_text: Bila je kći regenta Wang Manga, koji ju je dao udati za dijete-cara Pinga. Iako je u pitanju bio politički brak koji je trebao konsolidirati Mangovu vlast, mlada carica je bila odana svom mužu, a još više carskoj dinastiji. Zbog toga ju kineski povjesničari opisuju kao tragičnu osobu, duboko nezadovoljnu svojim ocem koji je dao otrovati njenog muža, a potom svrgnuo dinastiju kako bi uspostavio svoju.